
1.0 [bookmark: 1.0_Innledning][bookmark: _Toc222996296]Innledning
[bookmark: _Hlk198291607]Plan for praksisstudier er forankret i de felles læringsutbyttene for praksisstudier i 3. og 4. semester som er beskrevet i Studieplaner for sykepleie, Kristiansand - Universitetet i Agder / Studieplaner for sykepleie, Grimstad - Universitetet i Agder.

Praksisperioden varer i 9 uker. Den første av de ni ukene er målrettet forberedelse til praksis, hvor simulering er hovedlæringsaktiviteten. De neste 8 ukene er praksisstudier ute i helsetjenestene.

Plan for praksisstudier skal brukes av studenten og praksisveileder gjennom hele praksisperioden. Planen utgjør selve grunnlaget for studentens egenvurdering på halvtids- og sluttvurderingssamtalene. Plan for praksisstudier er et arbeidsverktøy til hjelp for student og praksisveileder slik at de sammen kan planlegge god progresjon i læring og vurdering av studenten.

Det er studentens ansvar å bruke Plan for praksisstudier. Plan for praksisstudier skal ikke leveres inn til praksislærer for godkjenning, men vil likevel være et viktig utgangspunkt og en viktig del av innholdet i vurderingssamtalene.

Arbeidskravene er beskrevet under punkt 5. Arbeidskravene skal være godkjent for å få bestått praksisperiode.


1.1 [bookmark: 1.1Veiledning_og_vurderingssamtaler][bookmark: _Toc222996297]Veiledning og vurderingssamtaler
I praksisstudier utgjør sykepleiestudent, praksisveileder og praksislærer et trepartssamarbeid hvor alle parter har et ansvar for studentens læring og utvikling. I praksisperioden skal det gjennomføres tre samtaler der student, praksisveileder og praksislærer er til stede:

Oppstartsamtalen: Hensikten med denne samtalen er å skape et godt grunnlag for samarbeidet ved å avklare roller og gjensidige forventninger. Studenten forbereder seg til samtalen ved å fylle ut 3.0 Oppstartsamtale, som presenteres muntlig. Rolleavklaringer og forventninger til hverandre tas også opp i denne samtalen.

Halvtids- og sluttvurderingssamtalene: 
Studenten leverer inn egenvurdering i forkant av samtalene, som sammen med refleksjoner/logg/notater i Plan for praksisstudier er utgangspunkt for vurderingssamtalene. Det er derfor en forutsetning at studentens refleksjoner knyttet til studiespørsmål/læringsutbytte får en sentral plass i samtalene. Dette er samtaler der studentens oppnåelse av læringsmål evalueres og det gis veiledning til videre progresjon i studiet.










1.2 [bookmark: 1.2_Arbeidskrav][bookmark: _Toc222996298]Arbeidskrav
· Fremlegg av en klinikk, nærmere beskrivelse, se punkt 5.1
· Delta i to gruppesamlinger med praksislærer i hvert emne, se punkt 5.2
Lengden på gruppemøtene kan variere i tid i forhold til antall studenter. Gruppesamlingene er obligatoriske. Dersom studenten er forhindret fra å delta på samlingene må han/hun gi beskjed til praksislærer i forkant og det gis fravær time for time.


1.3 [bookmark: 1.3_Studentturnus][bookmark: _Toc222996299]Studentturnus
Turnusplanen skal vise en tilstedeværelse på gjennomsnittlig 30 timer pr. uke, jevnt fordelt på de åtte praksisukene i tillegg til tilstedeværelse på praksisforberedende uke på campus. Studenter i kliniske studier skal følge praksisstedets turnusbestemmelser og i størst mulig grad følge praksisveileders turnus. Dette kan innbefatte både dag, kvelds- og nattevakter. Ved utarbeidelse av studentturnus er det viktig å tilstrebe en turnus som i størst mulig grad legger til rette for at studenten skal kunne oppnå praksisperiodens læringsutbytter.
Ved enkelte enheter i praksisfeltet er det i større grad bruk av langvakter. Dette er eksempelvis vakter med varighet på 12 timer og medfører at praksisveileder kan ha færre, men lengre vakter i sin turnus. Dersom studenten ønsker å forsøke noen langvakter er det anledning til det, men det er ikke mulig å komprimere praksisperioden. Det betyr at studentens vakter i løpet av praksisperioden (langvakter og «vanlige vakter») må fordeles jevnt gjennom de åtte ukene studenten er i praksis.

Ved gjennomføring av kliniske studier i enheter der de ansatte arbeider helg, forventes det at studenten i løpet av praksisperioden har helger i sin turnus. Å innlemme en helg i turnus er ofte en forutsetning for i størst mulig grad skulle kunne følge praksisveileders turnus.
Det forventes at studenten møter når vakten begynner og er til stede til vaktens slutt. Dersom studenten kommer etter vaktens begynnelse eller går før vakten er slutt, må studenten gi beskjed til praksisstedet. Disse timene regnes som fravær. Ved behov for særskilt tilrettelegging, må studenten sende søknad med vedlagt dokumentasjon til post@uia.no

Turnusen skal godkjennes av praksislærer i løpet av første praksisuke dersom ikke annet er avtalt. Studenten har selv ansvar for dokumentert tilstedeværelse i praksis ved at praksisveileder signerer turnus daglig. Signert turnus skal vises til- og godkjennes av praksislærer ved halvtids- og sluttvurdering. Turnus leveres til praksisstedet.

Bevegelige helge- og høytidsdager som faller i den aktuelle praksisperioden trekkes fra den totale studietiden i praksis. For å få bestått praksisperiodene må studenten ha en tilstedeværelse på 90 %.





2.0 [bookmark: 2.0_Læringsutbytte_praktiske_studier_i_s][bookmark: _Toc222996300]Læringsutbytte praktiske studier i spesialisthelsetjenesten
Etter fullført emne skal studenten:
Kunnskap
· Har kunnskap om sykepleie til mennesker med akutt, kritisk og kronisk sykdom
· Har kunnskap om pasientsikkerhet og registrering av avvik


Ferdigheter
· Kan utøve sykepleie til akutt, kritisk og/eller kronisk syke mennesker
· Kan bidra til trygg overføring for å sikre gode pasientforløp
· Kan ivareta og følge opp ordinert medisinsk behandling, herunder forsvarlig legemiddelhåndtering, i samarbeid med pasient og pårørende
· Kan kommunisere med mennesker med akutt, kritisk og/eller kronisk sykdom, samt deres pårørende, og tilpasse kommunikasjonen med hensyn til evt. krisereaksjoner, språklig- og kulturell bakgrunn

         
           Generell kompetanse

· Kan beherske relevante kartleggings-, vurderings-, dokumentasjons og kommunikasjonsverktøy i sykepleieutøvelsen
· Kan beherske relevant medisinsk, teknisk utstyr
· Kan identifisere og reflektere over aktuelle etiske utfordringer
· Kan anvende relevant teknologi og digitale løsninger, for å understøtte pasienter og pårørendes ressurser, mestringsmuligheter og brukermedvirkning
· Kan delta i tverrfaglig- og tverrprofesjonell samhandling for å sikre gode pasientforløp
· Kan anvende kunnskap for å ivareta barn som pårørende
· Kan anvende kunnskap om helsefremmende og forebyggende tiltak
















3.0 [bookmark: 3.0_Oppstartsamtale][bookmark: _Toc222996301]Oppstartsamtale
	Studentens forberedelse til oppstartsamtale i praksisstudier i Akutt, kronisk og
kritisk sykdom – 2. studieår

	Hvilke erfaringer har jeg fra arbeid med bruker/pasient, og evt. annet arbeid?:

	Hvilke forventninger har jeg til denne praksisperioden?:

	Hvilke gode egenskaper har jeg, og hvordan kan jeg bruke disse i praksisstudiene?

	Hvordan tar jeg imot tilbakemeldinger fra praksisveileder (det som er bra og der jeg får melding om å endre/justere)?

	Hva er mitt ansvar i egen læring/læringsprosess?

	Tilbakemeldinger fra tidligere praksisperioder om hva som var bra og hva jeg må arbeide videre med i kommende praksisperiode:

	Hva ser jeg for meg kan være utfordrende i denne praksisperioden?:

	Annet som er viktig for meg å få frem i oppstartsamtalen:



4.0 [bookmark: _Toc222996302][bookmark: 4.0_Plan_for_praktiske_studier_–_SYP221_]Plan for praktiske studier – SYP221 og SYP222· Studiespørsmålene under kompetanseområdene er ment for å konkretisere innholdet og skape refleksjon hos studenten og bidra til aktiv deltakelse i egen læringsprosess.
· Det forventes at du som student noterer i forhold til egen læringsprosess UKENTLIG (eller oftere) ved hjelp av utvalgte studiespørsmål. Eventuelle dagsnotat benyttes i tillegg til dette.
· Diskuter gjerne studiespørsmål med praksisveileder underveis i praksisperioden.
· Dine egne notater danner grunnlaget for din egenvurdering av læring frem mot vurderingssamtalene med praksisveileder og praksislærer.



4.1 [bookmark: _Toc222996303]	Kunnskap

Studenten:
• Har kunnskap om sykepleie til mennesker som er akutt, kritisk eller kronisk syke 
• Har kunnskap om pasientsikkerhet og registrering av avvik

	Overordnet studiespørsmål: 
Hvordan vil jeg jobbe for å oppnå læringsutbyttene relatert til kunnskaper i praksisperioden?

Områder i AssCe: Profesjonell holdning (5), Arbeidsledelse og samarbeid (4)

	Forslag til studiespørsmål:

Er vitenskapelig bevisst
· Hvilken litteratur leser jeg som er tilknyttet praksisplassen og hvordan brukes litteratur og forskning i arbeidet med pasientene?
· Hvordan får jeg kunnskap om pasientgruppen, aktuell behandling og sykepleie på mitt praksissted?
· Hvordan bruker jeg kunnskapen jeg har tilegnet meg i utdanningen i møte med pasienter?
· Hvordan gjør jeg kunnskap jeg har tilegnet meg synlig i praksis?

 Bevissthet om sikkerhet 
· Hvordan påvirker lovverket samhandlingen og kommunikasjon med pasienten og pårørende?
· Hvordan går jeg frem når jeg melder avvik om uønskede hendelser? 
· Hvilke retningslinjer for registrering og håndtering av avvik finnes på praksisstedet?
· Hvordan viser jeg evne til å anvende kunnskap i situasjoner som utfordrer sikkerheten, for eksempel smitterisiko, fallrisiko, komplikasjoner og forvekslinger?


	Praksis uke
	Konkretisering av egen læring og refleksjon over hvorfor dette er viktig kunnskap å ha:








4.2 [bookmark: _Toc222996304]Ferdigheter

Studenten: 
• Kan utøve sykepleie til akutt, kritisk og/eller kronisk syke mennesker 
• Kan bidra til trygg overføring for å sikre gode pasientforløp 
• Kan ivareta og følge opp ordinert medisinsk behandling, herunder forsvarlig legemiddelhåndtering, i samarbeid med pasient og pårørende 
• Kan kommunisere med mennesker med akutt, kritisk og/eller kronisk sykdom, samt deres pårørende, og tilpasse kommunikasjonen med hensyn til evt. krisereaksjoner, språklig- og kulturell bakgrunn

	Overordnet studiespørsmål: 
Hvordan vil jeg jobbe for å oppnå læringsutbyttene relatert til ferdigheter i praksisperioden?

Områder i AssCe: Kommunikasjon (1), Sykepleieprosessen (2), Undersøkelser og behandling (3), Arbeidsledelse og samarbeid (4), Profesjonell holdning (5).

	Forslag til studiespørsmål:

Sykepleieprosessen
· Hva innebærer det å kartlegge pasientens ressurser?
· Hvordan observerer/kartlegger jeg sykepleiebehov hos pasienten?
· Hvordan prioriterer, vurderer og planlegger jeg sykepleietiltak i samarbeid med pasienten?
· Hvordan følger jeg opp og evaluerer sykepleien?

Planlegge, organisere og fordele arbeidsoppgaver
· Hvilket ansvar har du for å følge opp og ivareta pasienten fra innleggelse til utskrivelse?
· Hvordan kan du sikre informasjonsflyten mellom helsepersonell under innleggelsen?
· Hva er viktig informasjon å formidle til helsepersonell når pasienten utskrives?
· Hva er viktig informasjon å formidle til pasient og pårørende når pasienten utskrives?

Håndtere legemidler
· Hvordan følger jeg opp ordinert medisinsk behandling til pasientene på en faglig forsvarlig måte?
· Hvordan involverer og veileder jeg pasient og pårørende i den medikamentelle behandlingen?

Kommunikasjon og profesjonell holdning
· Hvordan viser jeg respekt, omsorg og omtanke for pasienten?
· Hvilke holdninger har jeg, og hvordan er mine reaksjoner i møte med pasienter?
· Hvordan kan jeg vise faglig og personlig trygghet i kommunikasjon med pasient og pårørende?
· Hvordan tilpasser jeg informasjon og råd til den enkelte pasient, og hvordan sikrer jeg forståelse? 


	Praksis uke
	Konkretisering av egen læring og refleksjon over hvorfor dette er viktige ferdigheter å ha:




[bookmark: 4.1_Kunnskaper]

4.3 [bookmark: _Toc222996305]	Generell kompetanse
          Studenten:
· Kan beherske relevante kartleggings-, vurderings-, dokumentasjons- og kommunikasjonsverktøy i sykepleieutøvelsen
· Kan beherske relevant medisinsk, teknisk utstyr
· Kan identifisere og reflektere over aktuelle etiske utfordringer
· Kan anvende relevant teknologi og digitale løsninger, for å understøtte pasienter og pårørendes ressurser, mestringsmuligheter og brukermedvirkning
· Kan delta i tverrfaglig- og tverrprofesjonell samhandling for å sikre gode pasientforløp
· Kan anvende kunnskap for å ivareta barn som pårørende
· Kan anvende kunnskap om helsefremmende og forbyggende tiltak

	Overordnet studiespørsmål: 
Hvordan vil jeg jobbe for å oppnå læringsutbyttene relatert til generell kompetanse i praksisperioden? 

Områder i AssCe: Sykepleieprosessen (2), Undersøkelser og behandling (3), Arbeidsledelse og samarbeid (4), Profesjonell holdning (5)

	Forslag til studiespørsmål:

Rapportere, dokumentere og journalføre
· Hvilke kartleggings- og vurderingsverktøy brukes på praksisstedet og hvordan bruker jeg disse?
· Hvilke dokumentasjons- og kommunikasjonsverktøy brukes på praksisstedet og hvordan bruker jeg disse?
· Hvordan skrives en behandlingsplan, hvordan følges denne opp og hvilket ansvar har jeg?

Velferdsteknologi og medisinsk/teknisk utstyr
· Hvilket medisinsk teknisk utstyr brukes på praksisstedet og hvilket ansvar har jeg ved bruk av disse?
· Hvordan kan digitale løsninger skape muligheter og brukermedvirkning for pasienter?
· Hvilke muligheter og utfordringer gir teknologi og digitale løsninger i utøvelse av sykepleie?

Er etisk bevisst
· Hvordan overholder jeg taushetsplikten overfor pasienten?
· Hvilke sykepleiefaglige/etiske/praktiske problemstillinger bør jeg ta initiativ til å diskutere med praksisveileder?
· Hvordan viser jeg at jeg er mottakelig for veiledning, og hva er mine muligheter og begrensninger?


Arbeidsledelse og samarbeid
· Hva er sykepleiers rolle i det tverrfaglige samarbeidet?
· Hvordan deltar jeg i tverrfaglig samhandling på praksisstedet?
· Hvordan kan tverrprofesjonell samhandling bidra til å sikre gode pasientforløp?
· På hvilken måte blir helsefremmende og forebyggende tiltak vektlagt i pasientbehandlingen på praksisstedet?
· Hvordan planlegger og utfører jeg helsefremmende og forebyggende tiltak?

Barn som pårørende
· Hvilke rettigheter har barn som pårørende i sykehus?
· Hvilke retningslinjer har praksisstedet for hvordan man forholder seg til barn som pårørende?

	Praksis uke
	Konkretisering av egen læring og refleksjon over hvorfor dette er viktig kunnskap å ha:



[bookmark: 4.2_Ferdigheter]
[bookmark: 4.3_Generell_kompetanse]
5.0 [bookmark: _Toc222996306]Arbeidskrav
5.1 [bookmark: 5.1_Klinikk][bookmark: _Toc222996307]Klinikk
Klinikk er en muntlig presentasjon av en pasientsituasjon fra egen praksis.

	Hensikt
· Oppøve evne til å integrere teoretisk kunnskap og praksiserfaringer
· Oppøve evnen til kritisk analyse av relevante sykepleiefaglige problemstillinger
· Kunne formidle sykepleiefaglige problemstillinger
· Legge grunnlag for faglige vurderinger, begrunnelser og diskusjon omkring pasientens behov for sykepleie sammen med medstudenter og praksislærer

	Innhold
· Det skal settes søkelys på sykepleiefaglige vurderinger
· Pasientens sykehistorie, aktuelle prøver, undersøkelser og behandling danner grunnlaget for presentasjonen som vektlegger studentens faglige forståelse
· Med utgangspunkt i en pasientsituasjon skal studenten anvende sykepleieprosessen for å kartlegge sykepleieproblem, mål og utarbeide aktuelle sykepleietiltak


	Rammer
Studenten har ansvar for fremlegg av en klinikk.
· Klinikken presenteres individuelt eller i grupper på inntil tre studenter med utgangspunkt i en Power Point-presentasjon
· Alle studentene skal være aktive i forbindelse med fremlegget
· Studenten velger en pasientsituasjon som utgangspunkt for klinikken
· Praksislærer har ansvar for organiseringen av klinikkene på gruppesamlingene, noe ulik organisering kan forekomme
· Praksislærer gir en muntlig tilbakemelding til studentene på faglig innhold
· Pasientdata som benyttes skal anonymiseres slik at pasienten ikke kan gjenkjennes


	Kriterier for godkjenning
· Klinikken vurderes til godkjent/ikke godkjent etter hensikt, innhold og rammer.
· Det forventes at studentene deltar aktivt i refleksjon og diskusjon omkring det som blir presentert på medstudenters klinikker





5.2 [bookmark: 5.4_Gruppesamling][bookmark: _Toc222996308]Gruppesamling
Studentene skal delta i to gruppesamlinger. Gruppene tar utgangspunkt i klinikkpresentasjoner og praksiserfaringer. Veiledning på arbeidskrav ut fra behov. Lengden på gruppesamlingen kan variere ut fra antall studenter.

